stanford-oval/wikipedia huggingface dataset:
F. M. Alexander

Frederick Matthias Alexander (20. tammikuuta 1869 – 10. lokakuuta 1955) oli australialainen näyttelijä ja Alexander-tekniikan kehittäjä.
Työskennellessään lausuntataiteilijana Alexander sai vakavia ääniongelmia. Koska lääkärit eivät osanneet auttaa, kehitti hän kokonaisvaltaisen liikettä- ja toimintaa koskevan menetelmän luultavasti vuosien 1888-1898 aikana.
Menetelmän syntymistä Alexander kuvaa kirjansa ”The Use of the Self” (1932) ensimmäisessä luvussa ”Evolution of a technique”.
1904 hän muutti Englantiin ja opetti tekniikkaansa vuodesta 1914 myös Yhdysvalloissa.
Hän julkaisi neljä teosta joissa hän kuvaa menetelmäänsä ja sen perusperiaatteita. Professori John Dewey on kirjoittanut johdannon kolmeen viimeiseen julkaisuun.
Man's Supreme Inheritance, 1910
Constructive Conscious Control of the Individual, 1923
The Use of the Self, 1932
The Universal Constant in Living, 1940
Aiheesta muualla

Kokoelma F.M. Alexanderin sitaatteja
Follonica

| Follonica |
| --- | --- |

 Follonica
 Koordinaatit: 42°55′38.28″N, 10°45′45.36″E 
Valtio:   Italia
Alue:  Toscana
Maakunta:  Grosseto
Pinta-ala:  
 – Maa:  56,02   km²
Korkeus:  4 (0 - 308)  m
Väkiluku (2015):  21 443 
 – Väestötiheys:  382  as./km²
 
 Kunnan kotisivut 
Infobox OKVirheellinen NIMI-arvo: 
Follonica on kunta Italiassa Toscanan alueella olevassa Grosseton maakunnassa.
Kunta sijaitsee Maremma-alueella Tyrrhenanmeren rannalla Follonicanlahden pohjukassa, vastapäätä Elban saarta. Follonica on suosittu rantalomakohde pitkine hiekkarantoineen.
Aiheesta muualla

Kuvia tai muita tiedostoja aiheesta Follonica Wikimedia Commonsissa
Grosseton maakunta
Arcidosso | Campagnatico | Capalbio | Castel del Piano | Castell’Azzara | Castiglione della Pescaia | Cinigiano | Civitella Paganico | Follonica | Gavorrano | Grosseto | Isola del Giglio | Magliano in Toscana | Manciano | Massa Marittima | Monte Argentario | Monterotondo Marittimo | Montieri | Orbetello | Pitigliano | Roccalbegna | Roccastrada | Santa Fiora | Scansano | Scarlino | Seggiano | Semproniano | Sorano
F. Joseph Gossman

F. Joseph Gossman
Francis Joseph Gossman (1. huhtikuuta 1930 – 12. elokuuta 2013) oli yhdysvaltalainen roomalaiskatolinen pappi, joka toimi Raleigh'n hiippakunnan piispana vuosina 1975–2006.
Gossman syntyi Baltimoressa, Marylandissa. Hän opiskeli St. Charles Collegessa, St. Mary's Seminaryssa, Pontifical North American Collegessa, Paavillisessa gregoriaanisessa yliopistossa (teologian lisensiaatti 1956) ja Amerikan katolisessa yliopistossa (tohtorinarvo kanonisessa laissa 1959).
Gossman sai pappisvihkimyksensä 17. joulukuuta 1955, ja hänestä tuli monsignore 27. kesäkuuta 1965. Hänet nimitettiin Baltimoren vihkipiispaksi ja Aguntumin titulaaripiispaksi 15. heinäkuuta 1968. Lawrence Shehan konsekroi Gossmanin piispaksi 11. syyskuuta Thomas Murphyn ja Thomas Mardagan avustaessa. 8. huhtikuuta 1975 Gossman nimitettiin Raleigh'n piispaksi, jona hän toimi, kunnes jäi eläkkeelle 8. kesäkuuta 2006.
Aiheesta muualla

Catholic-Hierarchy.org: Bishop Francis Joseph Gossman (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:F. Joseph Gossman
Käännös suomeksi
Joel Robles

| 0 | 1 | 2 |
| --- | --- | --- |

Henkilötiedot
Koko nimi: Joel Robles Blázquez
Syntymäaika: 17. kesäkuuta 1990 (ikä 34)
Syntymäpaikka: Leganés, Espanja
Pelipaikka: maalivahti
Pituus: 197 cm
Seura
Seura: ilman seuraa
Junioriseurat
2005–2009: Atlético Madrid
Seurat
| Vuodet | Seura | O (M) |
| 2009–2010 2010–2013 2012 2013 2013–2018 2018–2022 2022–2023 | Atlético Madrid B Atlético Madrid → Rayo Vallecano → Wigan Everton Real Betis Leeds United | 28 (0) 2 (0) 13 (0) 9 (0) 42 (0) 56 (0) 4 (0) |
 Seurajoukkueuran tilastot kattavat vain kansalliset sarjat, päivitetty 17.
Joel Robles Blázquez, lyhyemmin Joel (s. 17. kesäkuuta 1990 Madrid, Espanja) on espanjalainen jalkapalloilija. Hän edusti viimeksi englantilaisseura Leeds Unitedia. Hän on pelipaikaltaan maalivahti.
Pelattuaan ensin kasvattajaseuransa Atlético Madridin C- ja B-joukkueissa Joel solmi uransa ensimmäisen ammattilaissopimuksen joulukuussa 2009. Nuori maalivahti teki ensiesiintymisensä pääsarjatasolla toukokuussa 2010 vierasottelussa Sporting Gijónia vastaan, kun hänet vaihdettiin kentälle 12 minuutin pelin jälkeen loukkaantuneen Sergio Asenjon tilalle.
Kausien 2011–2012 ja 2012–2013 aikana Joelin oli tyytyminen kolmosmaalivahdin rooliin Atléticossa ja hän vietti osan kausista lainalla muissa seuroissa. Hän pelasi kaksi ottelua Eurooppa-liigassa. Kaudella 2011–12 hän pelasi 13 ottelua naapuriseura Rayo Vallecanossa. Tammikuussa 2013 Joel lainattiin Wigan]iin, jossa hänen onnistui lunastaa itselleen ykkösmaalivahdin paikka. Laina-aika Englannissa huipentui FA Cupin voittoon. Wigan kukisti finaalissa Manchester Cityn numeroin 1–0 ja Joelin hyviä otteita pidettiin voiton avaimena.
Heinäkuussa 2013 Joel solmi viisivuotisen sopimuksen Evertonin kanssa, jonne myös Wigan-ajoilta tuttu valmentaja Roberto Martínez oli siirtynyt. Hän pelasi Evertonissa 42 valioliigaottelua, joista 20 ottelua kaudella 2016–2017. Eurooppa-liigassa hän pelasi kolme ottelua. Vuonna 2018 Joel palasi Espanjaan, tällä kertaa Real Betisin maalivahdiksi. Hän pelasi neljän kauden aikana Betisissä 56 Espanjan liigan ottelua, joista 33 ottelua kaudella 2019–2020. Hän pelasi kolme alkukierrosten ottelua Betisin voittaessa Copa del Reyn 2022. Eurooppa-liigassa hän pelasi kuusi ottelua. Hän palasi kaudeksi 2022–2023 Englantiin, ja pelasi Leedsissä neljä valioliigaottelua.
Robles pelasi muutaman ottelun Espanjan nuorisomaajoukkeissa. Hän kuului alle 21-vuotiaiden Euroopan-mestaruuden vuonna 2013 voittaneeseen joukkueeseen, muttei päässyt pelaamaan turnauksessa.
Joel Shankle

| Joel Shankle> Henkilötiedot |
| --- | --- |
Syntynyt: 2. maaliskuuta 1933 Fines Creek, Pohjois-Carolina
Kuollut: 8. huhtikuuta 2015 (82 vuotta) Culpepper, Virginia
Kansalaisuus:   Yhdysvallat
Ammatti:  lentäjä
Yleisurheilija
Pituus:  193  cm
Paino:  79 kg
Laji:  aitajuoksu
Seura:  Duke University
Ennätykset:  13,7 (1956)
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Pronssia | Melbourne 1956 | 110 m aitajuoksu |  |
Joel Warren Shankle (2. maaliskuuta 1933 – 8. huhtikuuta 2015) oli yhdysvaltalainen yleisurheilija, joka kilpaili pääasiallisesti 110 metrin aitajuoksussa.
Shankle osallistui Melbournen kesäolympialaisiin 1956, jossa hän sijoittui kolmanneksi ajalla 14,1. Hänen ennätyksensä oli samana vuonna juostu 13,7.
Francis Chichester

Chichesterin maailman ympäri vienyt Gipsy Moth IV oli 2000-luvun alkuun saakka näytteillä Lontoon Greenwichissä.
Francis Chichesterin karttakustantamo Lontoon St. James Placella.
Francis Chichester (17. syyskuuta 1901 Barnstaple, Devon – 26. elokuuta 1972 Plymouth, Devon) oli brittiläinen lentäjä, kilpapurjehtija ja karttakustantaja. Hän tuli tunnetuksi 65 vuoden iässä tekemästään ennätyksellisestä yksinpurjehduksesta maailman ympäri vuosina 1966–1967.
Elämä ja ura

Francis Chichester opiskeli Marlborough Collegessa ja päätti 18 vuoden iässä muuttaa Uuteen-Seelantiin. Siellä hän toimi metsäalalla ja perusti lentoyhtiön, joka menestyi läpi 1920-luvun kunnes taantuma iski. Chichester palasi Englantiin 1929 ja suoritti vasta tuolloin itse lentolupakirjan. Uudessa-Seelannissa vaurastunut Chichester ryhtyi matkalentäjäksi ja lensi toisena maailmassa Britanniasta Australian Sydneyyn Gypsy Moth -nimisellä koneellaan (suom. lehtinunna, perhoslaji). Australiasta hän teki maailman ensimmäisen yksinlennon Japaniin, jossa hänen koneensa takertui sähkölankoihin ja hän itse vammautui pahoin.
Toivuttuaan Chichester toimi toisen maailmansodan aikana Britannian kuninkaallisissa ilmavoimissa navigaation opettajana ja suunnistusmenetelmien kehittäjänä. Sodan jälkeen hän perusti karttakustantamon, joka toimii yhä Lontoossa. Hän kehitti kokemustensa perusteella sekä ilmailun että merenkulun navigaatiomenetelmiä sekä laati muun muassa lentoreittikarttoja lentoyhtiöille.
1950-luvun lopulla Francis Chichesterillä todettiin keuhkosyöpä tai muu vakava keuhkosairaus, josta hän kuitenkin toipui vaimonsa kehittämällä kasvisruokavaliolla. Toipuakseen hän aloitti avomeripurjehdusharrastuksen. Entisen lentokoneensa nimeä vain kirjaimen verran vaihtaen hän risti purjeveneensä Gipsy Mothiksi ja alkoi osallistua avomerikilpailuihin. Hän osallistui vuonna 1960 ensi kerran yksinpurjehdukseen Atlantin yli ja käytti aikaa vain vajaat 41 vuorokautta, 16 vuorokautta vähemmän kuin voimassa ollut ennätys.
Vuonna 1967 jo 65-vuotiaasta Chichesteristä tuli maailman kolmas ihminen, joka purjehti yksin maailman ympäri Kap Hornin reittiä. Hän löi matkalla myös oman alusluokkansa nopeusennätyksen Gipsy Moth IV -veneellään ja käytti kierrokseen 226 vuorokautta. Plymouthista lähdettyään hän kävi satamassa vain kerran Sydneyssä, ja pisin legi satamien välillä oli ennätykselliset 25 000 kilometriä.
Kuningatar Elisabet II löi Chichesterin ritariksi samalla miekalla, jolla Elisabet I oli vuonna 1581 aateloinut merenkulkija Francis Draken.
Teoksia

Chichester, Francis: Yksin maapallon ympäri, Tammi 1968.
Käännös suomeksi
Gd

Gd voi tarkoittaa seuraavia:
gaeli, ISO 639-1 -koodi gd, kieli
gadolinium, kemiallinen merkki Gd, alkuaine
Gd, VR:n autovaunutyyppi
GD Library, GD, kuvankäsittelyohjelma
Grenada, ISO 3166-1 -koodi GD, valtio tai muu maantieteellinen alue
Geometry Dash, tasohyppelypeli
Gefle Dagblad, ruotsalainen sanomalehti
Gudbrandsdølen Dagningen, norjalainen sanomalehti.
Henkilöt

Gd on seuraavan henkilön nimi:
Kwon Ji-Yong (s. 1988), tunnetaan myös nimillä GD, G-Dragon ja Kwon Leader, korealainen laulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gd”, voi hakea sivunnimihaulla, laajalla sivunnimihaulla tai tekstihaulla.
Johan Daniel Stenberg

Liikemies ja lahjoittaja Johan Daniel Stenberg
Johan Daniel Stenberg (23. heinäkuuta 1809 Virolahti – 12. elokuuta 1880 Helsinki), oli suomalainen liikemies ja  lahjoittaja. Stenberg perusti 1830-luvulla kauppaliikkeen Helsinkiin ja oli päämiehenä yhtiössä "Stenberg ja pojat", joka perusti vuonna 1871 konepajan Helsingin läheisyyteen. Vuonna 1864 hän lahjoitti 10 000 markkaa Helsinkiin perustettavaa suomenkielistä naiskoulua varten ja teki vielä sittemmin lahjoituksia muun muassa Helsingin suomalaisen tyttökoulun ja suomalaisen teatterin hyväksi.
Jack Rodwell

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jack Christian Rodwell
Syntymäaika: 11. maaliskuuta 1991 (ikä 33)
Syntymäpaikka: Southport, Englanti
Pelipaikka: puolustava keskikenttäpelaaja
Pituus: 188 cm
Seura
Seura: Sheffield United
Seurat
| Vuodet | Seura | O | (M) |
| 2007–2012 | Everton | 85 | (4) |
| 2012–2014 | Manchester City | 16 | (2) |
| 2014–2018 | Sunderland | 67 | (5) |
| 2018–2019 | Blackburn Rovers | 21 | (1) |
| 2020 | Sheffield United | 1 | (0) |
Maajoukkue
| 2006–2007 |  Englanti U16 | 4 | (0) |
| 2007–2008 |  Englanti U17 | 9 | (0) |
| 2008–2009 |  Englanti U19 | 4 | (0) |
| 2009–2012 |  Englanti  U21 | 21 | (2) |
| 2011–2013 |  Englanti | 3 | (0) |
 Seurajoukkueuran tilastot kattavat vain kansalliset sarjat, päivitetty 20. syyskuuta 2021.  Maajoukkueuran tilastot päivitetty 20. syyskuuta 2021.
Jack Rodwell (s. 11. maaliskuuta 1991 Southport, Englanti) on englantilainen jalkapalloilija. Hän pelaa puolustavana keskikenttäpelaajana tai keskikentän keskustassa. Rodwell on edustanut Valioliigassa pelaavia Evertonia, Manchester Cityä ja Sunderlandia. Hän pelasi kauden 2018–2019 mestaruussarjan Blackburn Roversissa. Hän teki tammikuussa 2020 sopimuksen valioliigaseura Sheffield Unitedin kanssa mutta pelasi joukkueessa vain yhden valioliigaottelun. Hän on kauden 2020–2021 loppuun mennessä pelannut Valioliigassa 167 ottelua ja tehnyt niissä kymmenen maalia.
Rodwell on pelannut Englannin juniorimaajoukkueissa muun muassa alle 21-vuotiaiden EM-kilpailuissa 2009 ja 2011 sekä kolme ottelua Englannin A-maajoukkueessa.
Fernando Botero

| Fernando Botero |
| --- | --- |
 Fernando Botero vuonna 2006.
Henkilötiedot
Syntynyt: 19. huhtikuuta 1932 Medellín, Kolumbia
Kuollut: 15. syyskuuta 2023 (91 vuotta) Monte Carlo, Monaco
Taiteilija
Ala:  kuvanveisto maalaus
Taidesuuntaus:  ”boterismi” neofiguratismi
 Nimikirjoitus
Fernando Botero (19. huhtikuuta 1932, Medellín, Kolumbia – 15. syyskuuta 2023, Monte Carlo, Monaco) oli kolumbialainen taidemaalari ja kuvanveistäjä, jonka tuotanto edustaa niin kutsuttua neofiguratiivista taidetta. Hän nousi maineeseen vuonna 1958 voitettuaan Salón de Artistas Colombianos -tapahtuman ensimmäisen palkinnon.
Botero syntyi Medellínissä. Hän aloitti maalaamisen teini-iässä ja sai vaikutteita sekä Kolumbian alkuperäisväestön että espanjalaisten siirtomaaisäntien taiteesta sekä meksikolaisen Diego Riveran poliittisista seinämaalauksista. Hän opiskeli taidetta Madridissa ja vietti suuren osan 1950-luvusta Euroopassa tutkien Pariisin ja Firenzen taideaarteita.
Botero muutti 1960 New Yorkiin ja oli siihen mennessä kehittänyt oman helposti tunnistettavan tyylinsä: pyöreämuotoiset, pullistuneet henkilöhahmot. Abstrakti ekspressionismi ja minimalismi hallitsivat tuolloin taidekenttää, mutta Botero herätti huomiota omalla tyylillään, jota alettiin kutsua ”boterismiksi”. Hänen työnsä nostivat figuratiivisen taiteen kiinnostusta ja tekivät hänestä tunnetun.
Vuonna 1973 Botero palasi Pariisiin ja alkoi tehdä veistoksia, jotka muistuttavat tyyliltään hänen maalauksiaan. Veistokset ovat suurikokoisia, ja niitä on monilla julkisilla paikoilla.
Fernando Botero: Horse 06, Berliini
2000-luvulla Botero muutti tyyliään rajusti ja maalasi ja piirsi sarjan teoksia kotimaataan repivästä huumesodasta. Alkuvuodesta 2004 hän lahjoitti 23 öljyvärimaalausta ja 27 piirrosta Kolumbian kansallismuseolle Bogotáan.
Boteron poliittisesti kantaaottavista teoksista kiistanalaisin oli vuosina 2004–2005 valmistunut noin 80 maalauksen ja 100 piirroksen sarja, joka kuvasi Yhdysvaltain joukkojen harjoittamaa vankien kidutusta Abu Ghraibin vankilassa Irakissa. Botero lahjoitti sarjan Kalifornian yliopiston Berkeleyn kirjastolle. Hän perusteli lahjoitusta sillä, ettei niin vakavaa aihetta voida myydä keräilijöille.
Boteron tuotanto käsittää kaikkiaan yli 2 500 teosta. Hän on kansainvälisesti tunnetuimpia nykytaiteilijoita, ja hänen töitään on ollut näkyvästi esillä lukuisissa eri valtioissa ja maanosissa, Kolumbian lisäksi muun muassa Berliinissä, Jerevanissa, Tokiossa ja Ateenassa.
Suomessa Boteron yksityisnäyttely on järjestetty Helsingissä Ateneumin taidemuseossa 25. helmikuuta – 26. maaliskuuta 1972. Helsingin kaupungin taidemuseo järjesti 1994 Boteron yksityisnäyttelyn Meilahdessa. Boteron tauluja kävi puolitoista kuukautta kestäneen näyttelyn aikana katsomassa noin 60 000 kävijää. Esimerkiksi 1991 järjestetyssä Henry Mooren näyttelyssä vieraili 18 600 kävijää. Meilahden näyttelyistä Boteroa suositumpi oli vasta 1997 pidetty Frida Kahlon taiteen esittely, joka keräsi satatuhatta kävijää.
Aiheesta muualla

Boteron teoksia. Athenaeum.
Kuvia tai muita tiedostoja aiheesta Fernando Botero Wikimedia Commonsissa
Jack Riley (jääkiekkovalmentaja)

| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Ruotsi 1949 |  |  |
John Patrick ”Jack” Riley jr. (15. kesäkuuta 1920 Boston, Massachusetts – 3. helmikuuta 2016 Sandwich, Massachusetts) oli yhdysvaltalainen jääkiekkoilija ja jääkiekkovalmentaja.
Pelaajana (pelaajavalmentajana) Riley kuului Yhdysvaltain MM-pronssia saavuttaneeseen joukkueeseen Ruotsissa 1949. Hän kuului Yhdysvaltojen joukkueeseen myös Sankt Moritzin talviolympialaisissa 1948.
Riley toimi pelaajauransa jälkeen jääkiekkovalmentajana. Hän valmensi Yhdysvaltain sotilasakatemian West Pointin jääkiekkojoukkuetta yliopistosarjoissa vuodet 1951–1986. Hän toimi päävalmentajana Yhdysvaltain maajoukkueessa sen voittaessa olympiakultaa Squaw Valleyssa 1960. Riley nimettiin IIHF Hall of Fameen vuonna 1998. Hän sai Lester Patrick Trophyn vuonna 1986 ja myös vuonna 2002, jolloin palkinto myönnettiin koko Squaw Valleyn olympiavoittajajoukkueelle.
Riley kuoli Massachusettsissa 95-vuotiaana 3. helmikuuta 2016.
Jack Rowley

Jack Rowley
John Frederick "Jack" Rowley (7. lokakuuta 1920 – 28. kesäkuuta 1988) oli englantilainen jalkapalloilija, pelipaikataan hyökkääjä. Hänen nuorempi veljensä Arthur pitää edelleen hallussaan maaliennätystä The Football Leaguessa tehden uransa aikana 434 maalia.
Bournemouth & Boscombesta 3000:lla punnalla Manchester Unitediin siirtynyt Rowley pelasi ensimmäisen United -ottelunsa vuonna 1937 Sheffield Wednesdayta vastaan. Lempinimellä The Gunner tunnettu Rowley teki ManUssa 212 maalia, pelaamassaan 424:ssa ottelussa. Maalimäärällään hän on seuran historian kolmanneksi paras maalintekijä heti Sir Bobby Charltonin ja Denis Law'n jälkeen. Vuonna 1955 pelaajauransa lopettanut Rowley oli auttamassa Unitedia FA Cupin voittoon vuonna 1948 ja Englannin 1. divisioonan mestaruuteen vuonna 1952.
Pelaajauransa jälkeen Rowley toimi Oldham Athleticin ja Ajaxin managerina.
GP2 Abu Dhabin Grand Prix

|  GP2 Abu Dhabin Grand Prix |
| --- | --- |

Rata:  Yas Marina Circuit
Sijainti:  Yas Island, Abu Dhabi, Yhdistyneet arabiemiirikunnat
Ratatyyppi:  Osittainen katurata
Radan pituus:  5,554 km
Kilpailun pituus:  22 kierrosta, 122,188 km
Ensimmäinen tapahtuma:  2010
Viimeisin tapahtuma:  2016
Eniten voittoja
Kuljettajat:    James Calado  Stoffel Vandoorne (2) 
Tallit:  ART Grand Prix (4)
Viimeisin kilpailu (2016):
Voittaja:   Alex Lynn   (DAMS)
Voittoaika:  41.36,580
Toinen:   Johnny Cecotto   (Rapax)
Kolmas:   Sergei Sirotkin   (ART Grand Prix)
Paalupaikka
Kuljettaja:   Pierre Gasly   (Prema Racing)
Paaluaika:  1.47,476
Nopein kierros
Kuljettaja:   Sergei Sirotkin   (ART Grand Prix)
Kierrosaika:  1.52,863 (kierroksella 14) 
GP2 Abu Dhabin Grand Prix oli GP2-sarjan osakilpailu, joka ajettiin vuosina 2010–2011 ja 2013–2016 Yas Marina Circuitin moottoriradalla Abu Dhabissa.
Voittajat

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2010 | 1. lähtö |  Sergio Pérez | Barwa Addax Team | Raportti |
| 2010 | 2. lähtö |  Luiz Razia | Rapax | Raportti |
| 2011 | 1. lähtö |  Fabio Leimer | Racing Engineering | Raportti |
| 2011 | 2. lähtö |  James Calado | Lotus ART | Raportti |
| 2013 | 1. lähtö |  Alexander Rossi | Caterham Racing | Raportti |
| 2013 | 2. lähtö |  James Calado | ART Grand Prix | Raportti |
| 2014 | 1. lähtö |  Stoffel Vandoorne | ART Grand Prix | Raportti |
| 2014 | 2. lähtö |  Stefano Coletti | Racing Engineering | Raportti |
| 2015 | 1. lähtö |  Stoffel Vandoorne | ART Grand Prix | Raportti |
| 2015 | 2. lähtö | Kilpailu keskeytettiin. | Kilpailu keskeytettiin. | Raportti |
| 2016 | 1. lähtö |  Pierre Gasly | Prema Racing | Raportti |
| 2016 | 2. lähtö |  Alex Lynn | DAMS | Raportti |
GP2-luokan Abu Dhabin Grand Prix’t
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 2010-luku | 2010 | 2011 | 2013 | 2014 | 2015 | 2016 |
Radat: Yas Marina Circuit (2010–2011, 2013–2016)
Frank Pagelsdorf

| 0 | 1 | 2 |
| --- | --- | --- |

Henkilötiedot
Koko nimi: Frank Pagelsdorf
Syntymäaika: 5. helmikuuta 1958 (ikä 66)
Syntymäpaikka: Hannover, Niedersachsen, Saksa
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1976–1978 1978–1984 1984–1988 1989 |  Hannover 96  Arminia Bielefeld  Borussia Dortmund  Hannover 96 | 71 (10) 128 (28) 102 (9) 6 (0) |
Valmennusura
1991–1992 1992–1994 1994–1997 1997–2001 2003–2004 2004–2005 2005–2008 2009–2010:  Hannover 96 II  1. FC Union Berlin  FC Hansa Rostock  Hamburger SV  VfL Osnabrück  Al-Nasr Dubai  Hansa Rostock  Al-Nasr Dubai
 Seurajoukkueuran tilastot kattavat vain kansalliset sarjat.
Frank Pagelsdorf (s. 5. helmikuuta 1958) on saksalainen jalkapallovalmentaja ja entinen keskikenttäpelaaja.
Ura pelaajana

Pagelsdorf aloitti ammattilaisuransa Hannover 96:ssa 1976. Hän edusti seuraa kaksi kautta siirtyen 1978 DSC Arminia Bielefeldiin. Hän pelasi Arminiassa Otto Rehhagelin, Horst Köppelin ja Karl-Heinz Feldkampin alaisuudessa kaikkiaan 128 Bundesliigaottelua kuuden Arminiassa viettämänsä kauden aikana.
Arminia-legendojen joukkoon kuuluva Pagelsdorf jätti seuran 1984 ja siirtyi Borussia Dortmundiin. Dortmundissa Pagelsdorf pelasi neljä ja puoli kautta ja edusti seuraa 102 liigaottelussa. Tammikuussa 1989 hän palasi takaisin Hannover 96:een, jossa lopetti uransa samana vuonna.
Ura valmentajana

Peliuransa jälkeen Pagelsdorf on toiminut valmentajana. Hän aloitti uransa 1991 Hannover 96:n II-joukkueen päävalmentajana. Kesällä 1992 hän siirtyi 1. FC Union Berlinin päävalmentajaksi. Hän valmensi seuraa kaksi kautta ja juhli 1994 Saksan amatöörimestaruutta ja seuran nousua Regionalligaan. Menestyskauden jälkeen Pagelsdorf jätti seuran siirtyen 2. Bundesliigassa pelanneen FC Hansa Rostockin päävalmentajaksi. Hänen johdollaan Hansa nousi kauden 1994/95 päätteeksi komeasti Bundesliigaan, jossa kausi 1995/96 toi komean kuudennen sijan, mikä on kauden 1997/98 ohella seurahistorian paras saavutus Bundesliigassa.
Kesällä 1997 Pagelsdorf jätti Hansan ja siirtyi Hamburger SV:n peräsimeen. Pagelsdorfin johdolla HSV otti askelia kohti Bundesliigan kärkeä ja kaudella 1999/00 se murtautui kärkikolmikkoon. Kausi 2000/01 jäi tuloksellisesti huomattavasti vaatimattomammaksi ja HSV putosi Bundesliigassa sijalle 13. Pagelsdorf sai lopulta potkut syyskuussa 2001 kehnosti alkaneen kauden vuoksi.
HSV-potkujen ja muhkeiden korvausten jälkeen Pagelsdorf piti taukoa valmennuksesta pari vuotta siirtyen kesällä 2003 VfL Osnabrückin päävalmentajaksi. Pagelsdorf ei kuitenkaan onnistunut säilyttämään seuraa 2. Bundesliigassa ja hän sai jättää tehtävänsä kesällä 2004. Syyskuussa hän siirtyi Arabiemiraatteihin Al-Nasr Dubain päävalmentajaksi.
Pagelsdorf viihtyi Dubaissa kauden loppuun palaten elokuussa 2005 FC Hansa Rostockin päävalmentajaksi. Pagelsdorfin johdolla Hansa palasi kauden 2006/07 päätteeksi takaisin Bundesliigaan, jossa meno osoittautui kuitenkin liian kovaksi ja kauden 2007/08 Hansa putosi takaisin 2. Bundesliigaan. Pagelsdorf sai kuitenkin jatkaa tehtävistään, kunnes kehno alkukausi kostautui ja hän sai marraskuussa 2008 potkut tehtävistään.
Pagelsdorf palasi varsin pian Hansa-potkujensa jälkeen valmennustehtäviin siirryttyään tammikuussa 2009 Al-Nasr Dubain päävalmentajaksi.  Hän sai potkut helmikuussa 2010.
Ura valmentajana > Meriitit valmentajana

2.Bundesliiga: 1995
Hopeaa: 2007
Saksan amatöörimestaruus: 1994
Jeffrey Ntuka

Jeffrey Ntuka-Pule (10. toukokuuta 1985 Polokwane, Etelä-Afrikka – 21. tammikuuta 2012 Kroonstad, Etelä-Afrikka) oli eteläafrikkalainen jalkapalloilija, pelipaikaltaan puolustaja.
Ntuka edusti urallaan seuratasolla belgialaista KVC Westerlota (2003–2008) sekä eteläafrikkalaisia Kaizer Chiefsiä (2008–2010) ja Supersport Unitedia (2010–2011). Etelä-Afrikan maajoukkueessa hän pelasi viisi ottelua.
Ntuka kärsi elämänsä aikana alkoholiongelmista. Hän kuoli puukotuksen uhrina yökerhossa Kroonstadissa.